Vier vermeende rowers doodgeskietArgieffoto Foto: SAPS, Facebook Vier vermeende rowers is in Durban, KwaZulu-Natal deur die polisie doodgeskiet. “Die mans het Donderdag van ŉ misdaadtoneel aan die suidkus gevlug,” het kol. Jay Naicker, woordvoerder van die polisie, gesê. “Lede van die Bellair-polisiestasie het ondersteuning van die Umlazi-honde-eenheid ontbied. Die polisie het die verdagtes agternagesit en die verdagtes het in Boothweg op die polisie geskiet.” Die verdagtes het net voor die N3 ŉ ongeluk gemaak in Spineweg. “Hulle het uitgeklim en weer op die polisiebeamptes losgebrand. Die polisie het teruggeskiet en al vier verdagtes is in die skermutseling doodgeskiet,” het Naicker gesê. ŉ Omstander is ook raakgeskiet. Hy is na ŉ plaaslike hospitaal geneem. Die polisie het op die toneel beslag gelê op vyf vuurwapens, insluitend ŉ AK47-aanvalsgeweer.